
             «Կովկասյան մրտավարդենու»   արգելավայր

  Վայր՝ Լոռու մարզ, Փամբակի լեռնաշղթայի և Ծաղկունյաց լեռնաշղթաների հյուսիսային լանջերին Մարգահովիտ գյուղից հարավ 
[image: Upward trend with solid fill]
[image: Map with pin with solid fill]Բարձրություն՝ 2150-3040 մ 
[image: Gavel with solid fill] Տարածք՝ 1003,9 հա 
 Հիմնադրվել է՝ 1959թ. հունվարի 29-ին ՀՍՍՀ Մինիստրների խորհրդի թիվ 20 որոշմամբ:

Պահպանվող օբյեկտ

[bookmark: _GoBack]  Ստեղծվել է Կովկասյան մրտավարդենու մնացուկային թփերի պահպանության նպատակով։ Մրտավարդը (Rhododendron caucasicum), hավամրգազգիների ընտանիքի, մրտավարդ ցեղի բույս, Հայաստանի ֆլորայի հազվագյուտ և գեղեցկագույն տեսակներից է։ Նրա մշտադալար, 20-25սմ բարձրության թփերն ունեն գեղազարդ տեսք՝ կոշտ կաշեկերպ փայլուն տերևների և ողկույզանման ծաղկաբույլերում փունջ-փունջ աճած, սպիտակ կամ կրեմագույն ծաղիկների շնորհիվ։ Այն սակավաթիվ մշտադալար տեսակներից է, որոնք չորրորդական դարաշրջանի սառցապատման շրջանում պահպանվել են ձյան շերտի տակ։ Իր բնական տարածման սահմաններում ներկայումս էլ ձմեռում է նույն եղանակով։ Գրանցված է Հայաստանի բուսականության «Կարմիր գրքի» այն տեսակների թվում, որոնց տարածման սահմանները աստիճանաբար կրճատվում են և անհետացման վտանգի տակ են գտնվում։

